b'\n_START_ARTICLE_\nMarko Aljan\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1960 na ljubljanski Naravoslovnotehni\xc5\xa1ki fakulteti. Zaposlil se je na In\xc5\xa1titutu za biologijo \xc4\x8dloveka na Medicinski fakulteti v Ljubljani, bil 1980-1982 ravnatelj Prirodoslovnega muzeja Slovenije v Ljubljani, nato kustos te ustanove._NEWLINE_Leta 1954 je pri kranjskem Planinskem dru\xc5\xa1tvu ustanovil jamarski odsek, zametek organiziranega jamarstva na Gorenjskem. V jami Tular v Kranju je uredil speleobiolo\xc5\xa1ki laboratorij, ki se je v skoraj 50 letih delovanja uveljavil kot edini tovrstni v Sloveniji, ter kot kraj, kjer se \xc4\x8dlove\xc5\xa1ke ribice razmno\xc5\xbeujejo tudi izven narave. S posebnim navdu\xc5\xa1enjem se je zavzemal za promocijo \xc4\x8dlove\xc5\xa1ke ribice kot simbola varstva slovenske narave._NEWLINE_Bil je asistent na ljubljanski medicinski fakulteti, urejal poljudnoznanstveno revijo Pionir, predhodnico dana\xc5\xa1nje Gee. Za obse\xc5\xbeno publicisti\xc4\x8dno in prevajalsko delo ga je Prirodoslovno dru\xc5\xa1tvo Slovenije leta 2001 izbralo za svojega \xc4\x8dastnega \xc4\x8dlana._NEWLINE_Poznan je bil tudi kot uveljavljen fotograf, tesno povezanega s fotografsko tradicijo Kranja, ki je dal pomemben prispevek k razvoju fotografske umetnosti pri nas. O tem pri\xc4\x8da pobuda za ustanovitev Kabineta slovenske fotografije pri Gorenjskem muzeju. Postal je \xc4\x8dastni \xc4\x8dlan kranjskega Fotografskega dru\xc5\xa1tva Janez Puhar.'